recursal/SuperWikiNEXT-32B huggingface dataset:
**Birgit Heeb-Batliner** (s. 14. lokakuuta 1972 Mauren) on liechtensteinilainen alppihiihtäjä. Hän edusti aktiiviurallaan escheniläistä Unterländer Wintersportverein -seuraa. Hän on pituudeltaan 160 cm.

Heeb-Batliner kilpaili maailmancupissa ensimmäisen kerran tammikuussa 1993. Ensimmäiset maailmancupin pisteensä hän sai oltuaan neljäs Park Cityn suurpujottelussa marraskuussa 1994. Ensimmäisen palkintosijansa hän saavutti oltuaan kolmas niin ikään Park Cityn suurpujottelussa marraskuussa 1998. Kaudella 1999–2000 hän oli toinen Cortina d'Ampezzon sekä kolmas Lienzin ja Bormion suurpujotteluissa. Ainoan maailmancupvoittonsa ja samalla viidennen ja viimeisen palkintosijansa hän saavutti Park Cityn suurpujottelussa viimeisellä kilpailukaudellaan marraskuussa 2002. Hän sijoittui suurpujottelun maailmancupin kokonaispisteissä kuudenneksi kaudella 1998–1999 ja seitsemänneksi kaudella 1999–2000.

Heeb-Batliber kilpaili neljissä olympialaisissa. Albertvillessä 1992 hän sijoittui alppiyhdistetyssä 20:nneksi, supersuurpujottelussa 30:nneksi ja keskeytti suurpujottelun. Lillehammerissa 1994 hän oli suurpujottelussa yhdestoista ja keskeytti supersuurpujottelun. Naganossa 1998 hän sijoittui suurpujottelussa yhdeksänneksi, mutta tuli hylätyksi samassa lajissa Salt Lake Cityssä 2002.

Heeb-Batliner sijoittui MM-kilpailuissa Moriokassa 1993 supersuurpujottelussa 32:nneksi ja Sierra Nevadassa 1996 suurpujottelussa seitsemänneksi. Sestrieressä 1997 hän oli supersuurpujottelussa 23:s ja keskeytti suurpujottelun. Hän sijoittui MM-kilpailujen suurpujottelussa 12:nneksi Vailissa 1999, viidenneksi St. Antonissa 2001 ja kymmenenneksi Sankt Moritzissa 2003.

Lähteet
-------

1. 1 2  Birgit Heeb-Batliner *sports-referene.com*.  Arkistoitu 18.4.2020. Viitattu 20-8.2017. (englanniksi)
2. 1 2  Birgit Heeb-Batliner Kansainvälinen hiihtoliitto (FIS).  (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |
**Ifistiadai** (m.kreik. Ἰφιστιάδαι) eli **Hefaistiadai** (Ἡφαιστιάδαι, *Hēfaistiadai*) (lat. *Iphistiadae/Hephaestiadae*) oli antiikin aikainen Akamantis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen *asty*-trittykseen eli kaupunkialueen demoksiin.

Demos tunnettiin kahdessa nimimuodossa, *Ifistiadai* ja *Hefaistiadai*. Sen alkuperäinen nimi oli todennäköisesti *Ifistiadai*, joka oli peräisin Ifistios-nimisestä heeroksesta. Myöhemmin, kun nimen alkuperä ei enää ollut tiedossa, se muuntui Hefaistokseen viitanneeseen muotoon *Hefaistiadai*. Alkuperäinen nimi esiintyy kuitenkin useammin piirtokirjoituksissa.

Ifistiadaissa oli Herakleelle omistettu temppeli. Tämä temppeli on todennäköisesti antanut nimen nykyiselle Irákleion kaupungille, joka sijaitsee Ateenan koillispuolella. Osin tämän vuoksi Ifistiadain oletetaan sijainneen jossakin Irákleion lähellä.

Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä *Ifistiadēs* (Ἰφιστιάδης).

Lähteet
-------

1. 1 2 3 4  Smith, William: "Attica", *Dictionary of Greek and Roman Geography*. Boston: Little, Brown and Company, 1854. Teoksen verkkoversio.
2. ↑  Traill, J. et al.: Places: 579961 (Ifistiadai) *Pleiades*. Viitattu 21.8.2017.
3. ↑  Traill, John S.: *The Political Organization of Attica: A Study of the Demes, Trittyes, and Phylai, and Their Representation in the Athenian Council*. *Hesperia* 14. Princeton: American School of Classical Studies at Athens (ASCSA), 1975. ISBN 0876615140.

Akamantis-fyle

|  |  |
| --- | --- |
| *Asty* | Eiresidai · Hermos · Ifistiadai · Kerameikos · Kholargos |
| *Paralia* | Kefale · Poros · Thorikos |
| *Mesogeios* | Eitea · Hagnus · Kikynna · Prospalta · Sfettos |
*Tämä artikkeli käsittelee Jonas Brothersin albumia. SWV:n albumia käsittelee artikkeli It’s About Time.*

**It's About Time** on Jonas Brothersin ensimmäinen levyjulkaisu. Se julkaistiin 8. elokuuta 2006, ja levy sijoittui Billboard 200 -listalla sijalle 91. Levyä myytiin yli 50 000 kappaletta Yhdysvalloissa. 

Veljekset päättivät vaihtaa levy-yhtiötä Columbia Recordsista Hollywood Recordsiin, ja Columbia Records kertoi, etteivät he myy enää yhtään kopiota It's About Time -levystä. Siitä asti, kun yhtyeestä tuli kuuntelijoiden/katsojien suosikkibändi, he allekirjoittivat sopimuksen Hollywood Recordsin kanssa 2007 vuoden alussa. Levy-yhtiön vaihtuessa he julkaisivat toisen levynsä (ja ensimmäinen julkaisu yhtiössä) *Jonas Brothers* myi yli 1,5 milj. kopiota.

Kappaleet
---------

1. What I Go to School For – 3.33
2. Time for Me to Fly – 3.05
3. Year 3000 – 3.20
4. One Day at a Time – 3.55
5. 6 Minutes – 3.06
6. Mandy – 2.48
7. You Just Don't Know It – 3.38
8. I Am What I Am – 2.10
9. Underdog – 3.16
10. 7:05 – 3.48
11. Please Be Mine – 3.14

### Alkuperäinen versio

Ensimmäinen versio It's about time levystä julkaistiin vain joissain kaupoissa 2. toukokuuta 2006 INO Recordsilla. Molemmissa versioissa on paljon samoja kappaleita mutta joitain erilaisiakin.

1. I Am What I Am – 2.10
2. Mandy – 2.48
3. One Day at a Time – 3.55
4. Time for Me to Fly – 3.05
5. 6 Minutes – 3.06
6. You Just Don't Know It – 3.38
7. Underdog – 3.16
8. Don't Tell Anyone – 3.05
9. 7:05 – 3.48
10. Hey We're Gonna Be Alright – 3.21
11. Please Be Mine – 3.25

Arvostelut
----------

* Allmusic: 3.5/5 tähteä
* Cross Rhythms: 5/10 tähteä

Aiheesta muualla
----------------

* It's About Time discogs.com -sivustolla

Lähteet
-------

1. ↑  Allmusic review
2. ↑  Cross Rhythms
*Tämä artikkeli käsittelee kreikkalaista sofistia. Muita merkityksiä on täsmennyssivulla.*
**Gorgias** (m.kreik. Γοργίας, n. 483–375 eaa.) oli antiikin kreikkalainen sofisti, reetori ja esisokraatikkoihin lukeutunut filosofi.

Elämä
-----

Gorgias oli kotoisin Leontinoista, Sisiliasta. Vuonna 427 eaa. hän toimi Ateenaan suuntautuneen lähetystön johdossa. Tarkoituksena oli pyytää Ateenan suojelua Leontinoille Syrakusan vihamielisiä toimia vastaan. Lopulta hän asettui itsekin Ateenaan, ja hankki elatuksensa harjoittamalla ja opettamalla retoriikkaa. Hän kuoli Larissassa, Thessaliassa.

Gorgias tunnetaan ennen muuta siitä, että hän istutti retoriikan pysyvästi Kreikkaan ja sai aikaan sen, että Attikan murre levisi kirjallisen proosan kieleksi. 

Gorgias on keskeisenä henkilönä Platonin samannimisessä dialogissa *Gorgias*, josta voidaan päätellä että Sokrates ja Gorgias arvostivat toistensa älyä, vaikka heillä olikin ystävällishenkisen kriittinen suhtautuminen toistensa elämänasenteeseen ja tietokäsitykseen.

Teokset
-------

Gorgias kirjoitti kadonneen teoksen nimeltään *Luonnosta* tai *Olemattomasta*. Teos on kadonnut, mutta sen sisältö voidaan koota Sekstos Empeirikoksen kirjoituksista sekä Aristoteleen nimiin laitetusta (mahdollisesti Theofrastoksen) tutkielmasta *Melissoksesta, Ksenofaneesta, Gorgiaasta* (*De Melisso, Xenophane, Gorgia*). Tässä teoksessa hän esitti seuraavaa:

1. Mitään ei ole
2. Jos jotain on, siitä ei voida tietää mitään
3. Jos jotain voidaan tietää siitä, tätä tietoa ei voida kommunikoida muille

Näillä väitteillä hänen katsotaan yleisesti kehittäneen filosofisen solipsismin ja nihilismin.

Kadonneisiin teoksiin kuuluvat lisäksi *Ylistys elisläisille* sekä Olympiassa ja Delfoissa pidetyt puheet. Gorgiaan teoksista ovat säilyneet *Helenan ylistys* (*Helenēs enkōmion*), *Palamedeen puolustus* (*Hyper Palamedous apologia*) sekä ateenalainen hautajaispuhe (*Epitafios*).

Lähteet
-------

1. 1 2  Vahtikari, Vesa: Johdanto teokseen *Helenan ylistys*. Teoksessa *Kaljuuden ylistys ja muita ylistyksiä*, s. 9. Suomennos ja selitykset Vesa Vahtikari, Pekka Tuomisto, Laura Lahdensuu ja Arto Kivimäki. Helsinki: Tammi, 2005. ISBN 951-31-3452-0.

Kirjallisuutta
--------------

### Suomennetut teokset

* Gorgias: Helenan ylistys. Teoksessa *Kaljuuden ylistys ja muita ylistyksiä*. Suomennos ja selitykset Vesa Vahtikari, Pekka Tuomisto, Laura Lahdensuu ja Arto Kivimäki. Helsinki: Tammi, 2005. ISBN 951-31-3452-0.

Aiheesta muualla
----------------

* Higgins, C. Francis: Gorgias *The Internet Encyclopedia of Philosophy*.  (englanniksi)

Antiikin filosofia – Esisokraattinen filosofia

|  |  |
| --- | --- |
| Miletoslaiset | 
* Thales
* Anaksimandros
* Anaksimenes

 |
| Pythagoralaiset | 
* Pythagoras
* Alkmaion
* Filolaos
* Arkhytas

 |
| Efesoslaiset | 
* Herakleitos

 |
| Elealaiset | 
* Ksenofanes
* Parmenides
* Zenon Elealainen
* Melissos

 |
| Pluralistit | 
* Anaksagoras
* Empedokles
* Arkhelaos

 |
| Atomistit | 
* Leukippos
* Demokritos

 |
| Sofistit | 
* Protagoras
* Gorgias
* Prodikos
* Hippias

 |
| Muita | 
* Ferekydes
* Diogenes Apollonialainen

 |
**Kathryn Chandria Manuel Bernardo** (s. 26. maaliskuuta 1996 Cabanatuan, Nueva Ecija, Filippiinit) on filippiiniläinen näyttelijä, joka tuli tunnetuksi Maran roolistaan televisiosarjassa *Mara Clara* (2010–2011). Hän on näytellyt myös televisiosarjoissa *Princess and I* (2012–2013), *Got to Believe* (2013–2014), *Pangako Sa 'Yo* (2015–2016) ja *La Luna Sangre* (2017–2018) sekä lukuisissa elokuvissa, kuten *Way Back Home* (2011), *Must Be... Love* (2013), *She's Dating the Gangster* (2014), *Crazy Beautiful You* (2015), *Barcelona: A Love Untold* (2016), *Can't Help Falling in Love* (2017), *The Hows of Us* (2018), *Three Words to Forever* (2018) ja *Hello, Love, Goodbye* (2019).

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Kathryn Bernardo
**Kati** on kaupunki, kunta ja Koulikoron alueen Katin piirin hallinnollinen keskus Malissa. Se sijaitsee Mandinguevuorten juurella 13 kilometriä maan pääkaupungista Bamakosta luoteeseen. Kunnassa on 115 000 asukasta (vuonna 2009).

Kuntaan kuuluu 14 kaupunginosaa ja yksi kylä. Seudun kanta-asukkaat ovat bambaroita. Heidän lisäkseen kaupungissa asuu malinkeja, fulbeja, soninkeja, maureja, moseja, khasonkoja ja muita kansallisuuksia. 89 % asukkaista on muslimeja, 8 % kristittyjä ja 3 % animisteja.

Kaupunki on saanut alkunsa vuonna 1886 perustetusta Ranskan siirtomaa-armeijan tukikohdasta. Vuonna 1897 sinne perustettiin katolinen lähetysasema. Vuonna 1904 rakennettiin Katin kautta kulkeva rautatie. Myöhemmin kaupunki on toiminut Malin armeijan päämajana, jossa sijaitsee myös armeijan koulutuslaitos. Vuoteen 1977 saakka se kuului Bamakon piiriin.

Katin kautta kulkee Bamakosta Kayesiin johtava valtatie RN1. Sieltä on maantieyhteydet Senegaliin ja Mauritaniaan. Tärkeimmät elinkeinot ovat maanviljely ja karjanhoito. Kaupunki tunnetaan erityisesti vihannestarhoistaan.

Lähteet
-------

1. 1 2  Pascal James Imperato, Gavin H. Imperato: *Historical Dictionary of Mali, fourth edition*, s. 164. Lanham: Scarecrow Press, 2008. ISBN 978-0810856035.
2. ↑  Resultats Provisoires RGPH 2009 (Région de Koulikoro) *instat.gov.ml*.  Arkistoitu 22.7.2011. Viitattu 31.8.2014. (ranskaksi)
3. 1 2 3  Plan de Securite Alimentaire: Commune de Kati 2008–2012 *fsg.afre.msu.edu*.  Arkistoitu 5.3.2016. Viitattu 31.8.2014. (ranskaksi)

Aiheesta muualla
----------------

* Kuvia tai muita tiedostoja aiheesta **Kati (Mali)** Wikimedia Commonsissa
Margit Mattsson Miss Suomi 1947, 1.Perintöprinsessa/Valtakunnan Ihannetyttö. Valtakunnan elokuvatyttö 1947
**Margit Mattsson** (myöh. **Valkama**, 17. marraskuuta 1930 Suoniemi – 21. maaliskuuta 2019 Urjala) oli suomalainen missifinalisti. 

Hän oli kolmilapsisen perheen keskimmäinen lapsi. Hän oli vasta 16-vuotias osallistuessaan virallisiin ja valtakunnallisiin kauneuskilpailuihin. 

Hän saavutti Maakunnan kaunotar, Miss Pirkka-Häme virallisen arvonimen, huhtikuussa 1947 Tampereella.

Ohjelma Oy kutsui hänet Helsingissä toukokuussa 1947 järjestettävään Kevään Kuningatar -kauneuskilpailuun, mutta siitä hän kieltäytyi. 

Ohjelma Oy kutsui hänet vielä syyskuussa järjestettäviin Valtakunnan kaunotar, Miss Suomi 1947 virallisiin valtakunnallisiin kauneuskilpailuihin Helsingin messuhalliin. Siellä hänet valittiin 21.9.1947 Miss Suomen 1. perintöprinsessaksi Valtakunnan Ihannetyttö tittelillä. Samoissa kilpailuissa hän nappasi vielä yhden voiton saaden Valtakunnan Elokuvatyttö 1947 tittelin.

Hän osallistui vielä Miss Pyynikki 1949 kilpailuun, jossa hänet valittiin yleisöäänillä Ihannetytöksi. Tämän jälkeen hän jätti kauneuskilpailut.

Hän työskenteli Siuronkosken konttorissa konttoristina, jossa hänen isänsä oli toimitusjohtajana. Hän avioitui ja sai 3 poikaa. Ensimmäinen pojista syntyi 1950, toinen 1954 ja kolmas 1959.

Margit asui elämänsä aikana jonkin aikaa Saksassa. Suomessa hän asui vuosia mm. Raisiossa ja Kokemäellä. Viimeiset elinvuotensa Margit vietti Urjalassa.

Lähteet
-------

1. ↑  Suomi-neito löydetty jälleen.  *Eeva No. 10*, Lokakuu 1947.  Kustannusosakeyhtiö Eeva.
2. ↑  Iines.: Siurossa Suomen ihanne- ja elokuvatyttö..  *Nokian Uutiset*, 1.10.1947.
3. ↑  De Rybel, Seija: Kaunotarkilpailu 1947 - Anna-Liisa Leppänen *Yle Elävä arkisto*.  8.9.2006. Viitattu 1.10.2017.
4. ↑  SOILE.: Balettitytöstä Miss Suomeksi..  *Uusi Suomi*, 21.9.1947.
Pyhän Ronanin kirkko.
**Locronan** [lɔkʁɔnɑ̃] (bretoniksi **Lokorn**) on kunta Bretagnen hallintoalueella Finistèren departementissa. Kunnan asukasluku vuonna 2014 oli 819. Pinta-alaltaan kunta on 8,08 neliökilometriä.

Kunnan nimi viittaa 500-luvulla vaikuttaneeseen irlantilaiseen pyhiinvaeltajaan Ronaniin, joka asettui alueelle levittämään kristinuskoa ja jota pidetään Locronanin kylän perustajana. Hänet on julistettu katolisen kirkon pyhimykseksi.

Locronan on kauneimpien ranskalaiskylien järjestön *Les Plus Beaux Villages de France* jäsen.

Lähteet
-------

1. ↑  List of The Most Beautiful Villages of France (Arkistoitu – Internet Archive), Les plus beaux villages de France. Viitattu 5.7.2017.

Aiheesta muualla
----------------

* Kuvia tai muita tiedostoja aiheesta **Locronan** Wikimedia Commonsissa

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäiset artikkelit: fr:Locronan & en:Ronan of Locronan
**Kati Ahonen** (s. 7. marraskuuta 1966 Tampere) on uransa päättänyt suomalainen jääkiekkomaalivahti. Seuratasolla hän edusti Naisten SM-sarjassa Tampereen Ilvestä, Keravan Shakersia, Kiekko-Espoota ja Itä-Helsingin Kiekkoa.

Seurajoukkueura
---------------

Kaudet 1982–1989 Ahonen pelasi kasvattajaseurassaan Ilveksessä. Kauden 1989–1990 Ahonen oli kokonaan pelaamatta ennen siirtymistään Ruotsin naisten jääkiekkosarjaan Nacka HK:n riveihin. Ruotsissa Ahonen pelasi kolme kautta ja palasi sitten takaisin Suomeen Kerava Shakersin joukkueeseen. Kolmen Keravalla pelatun kauden jälkeen Ahonen siirtyi pelaamaan Kiekko-Espoon (myöhemmin Blues) joukkueeseen. Kolmen Espoon kauden jälkeen Ahonen siirtyi vielä kahdeksi kaudeksi pelaamaan Itä-Helsingin Kiekkoon ennen kuin päätti uransa.

Ahonen oli mukana voittamassa SM-kultaa kahdeksan kertaa. Ensin neljä kertaa peräkkäin Ilveksessä 1985–1988, sitten kolmesti Keravalla ja viimeisen kerran 1999 Espoon Bluesissa.

Maajoukkueura
-------------

Suomen maajoukkueessa Ahonen voitti neljästi EM-kultaa 1989–1995 ja pronssimitalin 1996. MM-kisoissa Ahonen oli voittamassa pronssimitaleita 1992 ja 1994. Ahonen pelasi viimeiset arvokisansa 1996 Venäjän EM-kisoissa mutta jatkoi vielä maajoukkueen mukana aina vuoteen 1999 asti.

Lähteet
-------

1. ↑
2. 1 2  Kati Ahonen *Elite Prospects*. Everysport Media Group AB.  (englanniksi)
Marge Champion vuonna 1952
**Marjorie Celeste Champion** (s. Belcher; 2. syyskuuta 1919 – 21. lokakuuta 2020) oli yhdysvaltalainen tanssija, koreografi ja näyttelijä. 

14-vuotiaana Walt Disney Studios palkkasi Championin Lumikin malliksi elokuvaan *Lumikki ja seitsemän kääpiötä* (1937). Tämän jälkeen hän toimi myös *Pinokkion* (1940) Sinisen haltiattaren mallina, jonka lisäksi elokuvan *Dumbon* (1942) virtahevon liikkeet on mallinnettu Championin liikkeillä. Aikuisempana hän loi uran elokuvamusikaaleissa, niistä yksi tunnetuimmista oli yksi pääosissa elokuvassa *Kahteen rakastunut* (1955). Koreografiastaan hän sai Emmy-palkinnon vuonna 1975. Hän loi myös uran Broadwaylla sekä esiintyjänä että koreografina.

Lähteet
-------

1. ↑  Tosielämän Lumikki on kuollut 101-vuotiaana
2. ↑  Variety: Marge Champion, Dancer, Actor and Model for ‘Snow White,’ Dies at 101


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Tšekki

 |
|  |
| Taiteenala | 
* MusicBrainz

 |
|  |
| Henkilöt | 
* Elonet

 |
|  |
| Muut | 
* SNAC
* IdRef

 |

 |
**Scottie Upshall** (s. 7. lokakuuta 1983 Fort McMurray, Alberta, Kanada) on entinen kanadalainen jääkiekkoilija, pelipaikaltaan laitahyökkääjä.

Ura
---

Upshall pelasi juniorina WHL:ssä Kamloops Blazersin paidassa. Kaudella 2000–2001 Upshall teki tehot 42+45=87 ja oli tulokkaiden pistepörssin kärkinimi. Sama tahti jatkui myös seuraavalla kaudella, ja Nashville Predators varasi Upshallin peräti kuudentena pelaajana vuoden 2002 NHL:n varaustilaisuudessa.

Upshall pelasi Blazersissa kaudella 2002–2003, mutta pääsi debytoimaan NHL:ssä Predatorsin paidassa kahdeksan ottelun verran, joissa hän teki yhden maalin. Kaudella 2003–2004 Upshall ei pystynyt vakiinnuttamaan paikkaansa NHL:ssä, ja vietti pääosan kaudesta AHL:ssä Milwaukee Admiralsissa. NHL:n työsulkukauden 2004–2005 hän pelasi Milwaukee Admiralsissa.

Kaudella 2005–2006 hän vietti jo suurimman osan NHL:ssä pelaamalla 48 ottelua tehoin 8+16=24. Kauden 2006–2007 hän aloitti jälleen Predatorsin organisaatiossa, mutta hänet myytiin helmikuussa 2007 suurkaupassa Philadelphia Flyersiin yhdessä Ryan Parentin ja kahden varausvuoron kanssa vaihdossa Peter Forsbergiin. Kausi 2007–2008 oli Upshallille ensimmäinen täysi kausi NHL:ssä, kun hän pelasi 61 ottelua tehoin 14+16=30.

Kauden 2008–2009 Upshall aloitti Flyersissa, mutta hänet kaupattiin 55 ottelun jälkeen vuoden 2011 NHL:n varaustilaisuuden varausnumeron kanssa Phoenix Coyotesiin vaihdossa Daniel Carcilloon. Hän teki loppukaudella 19 ottelussa tehot 8+5=13. Seuraava kausi oli Upshallille vajaa, kun hän pelasi vain 49 ottelua tehoin 18+14=32.

Upshall aloitti myös kauden 2010–2011 Phoenixissä, mutta siirtyi NHL:n siirtotakarajapäivänä, 28. helmikuuta 2011, Columbus Blue Jacketsiin. Blue Jackets sai pelaajakaupassa lisäksi Sami Lepistön, kun Coyotesiin siirtyivät Rostislav Klesla ja Dane Byers. Upshall edusti Blue Jacketsia vain tuon kauden lopun. Heinäkuussa 2011 hän teki vapaana pelaajana nelivuotisen sopimuksen Florida Panthersin kanssa.

Upshall edusti Kanadaa kahdesti nuorten MM-kilpailuissa vuosina 2002 ja 2003 voittaen kummallakin kerralla hopeaa. Hän oli mukana myös MM-kilpailuissa 2009 voittaen hopeaa.

Lähteet
-------

1. 1 2 3 4 5  Scottie Upshall *Eliteprospects.com*. Viitattu 11.12.2010. (englanniksi)
2. ↑  Jackets trade Klesla, Byers to Coyotes for Upshall, Lepisto *TSN.ca*.  28.2.2011. Viitattu 28.2.2011. (englanniksi)
3. ↑  Panthers Sign LW Scottie Upshall *panthers.nhl.com*.  1.7.2011. Florida Panthers. Viitattu 2.7.2011. (englanniksi)
**Kati Eriikka Arikoski-Johnson** (s. 1979) on suomalainen konserttipianisti. Leevi Madetoja -pianokilpailussa hän sijoittui kolmanneksi vuonna 2006.. Arikoski voitti nyrkkeilyn SM-hopeaa 1996 (57 kg) ja SM-kultaa 1999 (63,5 kg). 

Hän on opiskellut Turun ammattikorkeakoulussa, Grazin musiikkiyliopistossa Itävallassa ja Tanskan kuninkaallisessa musiikkikonservatoriossa pianonsoiton opettajaksi, musiikin maisteriksi ja konserttipianistiksi. 

Tätä nykyä Kati Arikoski-Johnson toimii pianonsoiton ja Swing -tanssin opettajana Yhdysvalloissa Atlantassa. Hän on konsertoinut Suomen lisäksi muissa Pohjoismaissa ja Yhdysvalloissa. Arikoski soittaa myös kamarimusiikkiyhtye Elokuu -ensemblessa. Pianisti Anna-Mari Peltosen (ent. Murdvee) kanssa hän on konsertoinut nelikätisesti useita vuosia. 2012 Arikoski avioitui yhdysvaltalaisen keramiikkataiteilija, apulaisprofessori Darien Johnsonin kanssa. Kati Arikoski-Johnsonilla on kaksi veljeä, psykologi (PsL), johdon työnohjaaja Juha Arikoski ja lastentautien (gastroenterologia ja nefrologia) erikoislääkäri (LT) Pekka Arikoski.

Palkinnot
---------

* Leevi Madetoja -pianokilpailu 2006, 3. palkinto
* Naisten nyrkkeilyn SM-kulta (63,5 kg) 1999
* Naisten nyrkkeilyn SM-hopea (57 kg) 1996

Lähteet
-------

1. ↑  Turun Sanomat 23.1.2006
2. ↑  Suomen nyrkkeilymuseon tulostietopankki (Arkistoitu – Internet Archive)
3. ↑   (Arkistoitu – Internet Archive)Elokuu -ensemblen kotisivut

Aiheesta muualla
----------------

*
**Bernard David "Bernie" Piltch** (12. elokuuta 1927 Montreal – 7. huhtikuuta 1983 Toronto) oli kanadalainen saksofonisti, klarinetisti ja huilisti. Hän opiskeli The Royal Conservatory of Musicissa klarinetinsoittoa Herbert Pyen johdolla 1940-luvulla ja sai tämän jälkeen sävellysopetusta Gordon Delamontilta.

Piltch soitti bebopia ja kuului muiden muassa Bobby Gimbyn, Benny Louisin, Bert Niosin ja Art Hallmanin johtamiin yhtyeisiin. Hän teki yhteistyötä myös Rob McConnellin, Norman Symondsin, Ron Collierin, Paul Hoffertin, Guido Basson, Johnny Burtin ja Jerry Tothin kanssa. Piltch soitti saksofonia lisäksi Toronton sinfoniaorkesterin kanssa muun muassa Symondsin teoksen *The Nameless Hour* esityksessä vuonna 1970. Hän myös kantaesitti orkesterin kanssa Harry Freedmanin sävellyksen *Scenario*. John Wyren *Bernie* bassoklarinetille, kuorolle ja lyömäsoittimille on omistettu Piltchille, joka kantaesitti sen 13. marraskuuta 1976.

Myös Piltchin pojista Robista ja Davidista tuli muusikoita, ja he esiintyivät isänsä kanssa 1970-luvun lopussa. Piltch sopeutui moniin eri tyylilajeihin, kuten hänen poikansakin omilla urillaan jazz- ja popmuusikkoina.

Lähteet
-------

1. 1 2 3  The Canadian Encyclopedia: Bernie Piltch (Arkistoitu – Internet Archive)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |

 |
Margarita Simonjan
**Margarita Simonovna Simonjan** (ven. Маргарита Симоновна Симоньян; s. 6. huhtikuuta 1980 Krasnodar) on venäläinen toimittaja.

Simonjan valmistui Kubanin valtionyliopistosta. Hän aloitti uransa Krasnodarissa ja Donin Rostovissa mutta muutti Moskovaan ja pääsi vuonna 2002 liittovaltiollisen televisiokanavan erikoiskirjeenvaihtajaksi. Vuonna 2005 hänestä tuli Russia Today -televisiokanavan päätoimittaja. 31. joulukuuta 2013 Simonjan pääsi myös Rossija segodnja -yhtiön ja 10. marraskuuta 2014 Sputnik-uutistoimiston päätoimittajaksi.

Yhdysvaltain ulkoministeriö pitää Simonjania yhtenä Vladimir Putinin hallinnon propagandan ja disinformaation pääkasvoista Venäjällä ja kansainvälisesti. Simonjan on itse kuvannut osallistuvansa informaatiosotaan länsimaita vastaan. Hänen miehensä on Tigran Keosajan. Syyskuussa 2022 Simonjan arvosteli Venäjän Ukrainan sodassa (2022-) toteuttaman liikekannallepanon toimeenpanokeinoja.

Simonjan on etnisesti armenialainen.

Lähteet
-------

1. 1 2  Simonyan Margarita Spisok Putina
2. ↑  Faces of Kremlin Propaganda: Margarita Simonyan United States Department of State
3. ↑  Russian-State Media Editor Rips Military for Drafting Wrong Men Newsweek
4. ↑  Margarita Simonyan Aurora Humanitarian Initiative


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Yhdysvallat
* Puola

 |

 |
**Kataleksis** (m.kreik. κατάληξις, *katalēksis*, "lopetus", "lopputavu") on kreikkalaisen metriikan käsite, joka viittaa metronin tai runosäkeen viimeiseen tavuun ja sen käsittelyyn eri runomitoissa. *Katalektinen* (καταληκτικός, *katalēktikos*) metron tai säe on sellainen, jossa viimeinen tavu on korvattu tauolla, toisin sanoen se on lopusta vajaa. Esimerkiksi daktyylinen heksametri, jambinen tetrametri ja trokeinen tetrametri esiintyvät kreikkalaisessa runoudessa yleensä katalektisessä muodossa.*lähde?*

Sellainen metron tai runosäe, jossa ei ole kataleksistä eli joka on täydellinen, on *akatalektinen* (ἀκατάληκτος, *akatalēktos*). Jos säkeen lopussa on ylimääräinen tavu, se on *hyperkatalektinen* (ὑπερκατάληκτος, *hyperkatalēktos*).

Esimerkki
---------

Trokeisen katalektisen tetrametrin kaava on ( = lyhyt tavu,  = pitkä tavu,  = anceps eli lyhyt tai pitkä tavu):

 |  |  | 
Trokeisen akatalektisen tetrametrin kaava puolestaan on:

 |  |  |

Lähteet
-------

1. 1 2  Castrén, Paavo & Pietilä-Castrén, Leena: "Akatalektinen, katalektinen, metriikka, metron", *Antiikin käsikirja*, s. 21, 254, 341–342. Helsinki: Otava, 2000. ISBN 951-1-12387-4.
2. ↑  Liddell, Henry George & Scott, Robert: κατάληξις *A Greek-English Lexicon*.  1940. Oxford:  Clarendon Press / Perseus Digital Library, Tufts University.  (englanniksi)
3. ↑  Liddell, Henry George & Scott, Robert: καταληκτικός *A Greek-English Lexicon*.  1940. Oxford:  Clarendon Press / Perseus Digital Library, Tufts University.  (englanniksi)
4. ↑  Liddell, Henry George & Scott, Robert: ἀκατάληκτος *A Greek-English Lexicon*.  1940. Oxford:  Clarendon Press / Perseus Digital Library, Tufts University.  (englanniksi)
5. ↑  Liddell, Henry George & Scott, Robert: ὑπερκατάληκτος *A Greek-English Lexicon*.  1940. Oxford:  Clarendon Press / Perseus Digital Library, Tufts University.  (englanniksi)
**Cerbalus aravensis** on jahtihämähäkkeihin kuuluva kookas hämähäkkilaji, joka kuvattiin tieteelle uutena lajina Israelista vuonna 2010.

*C. aravensis* on Lähi-idän alueen suurikokoisin hämähäkki ja sen raajojen kärkiväli voi olla jopa 15 senttimetriä. Laji on väritykseltään vaalea, mutta raajojen nivelet ja kärkiosat sekä prosoman selkäpuoli ovat mustankirjavat. Lajin elintavoista tiedetään toistaiseksi hyvin vähän. Se on yöaktiivinen ja aktiivisimmillaan kuumien kesäkuukausien aikana. Hämähäkki rakentaa suojapaikakseen maanalaisen onkalon, jonka se sulkee yhteenliimatusta hiekasta muodostuvalla kannella.

Toistaiseksi lajin ainoa tunnettu elinalue on vain muutaman neliökilometrin laajuinen Samarin dyynialue Etelä-Israelissa. Dyynialueella tapahtuva kaivostoiminta muodostaa uhkan lajin säilymiselle.

Lähteet
-------

1. ↑  Levy G: Calommata (Atypidae) and new spider species (Araneae) from Israel.  *Zootaxa*, 2007, nro 1551, s. 1-30.
2. ↑
3. ↑

Aiheesta muualla
----------------

* Tutkijat löysivät uuden hämähäkkilajin Israelista. HS.fi 12.1.2010 (Arkistoitu – Internet Archive)

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q137159
* CoL: 5XKY2
* EoL: 1219173
* GBIF: 2161472
* iNaturalist: 808901
* ITIS: 875707
* WSC: urn:lsid:nmbe.ch:spidersp:041188

 |

 |
**Ceriumjodidi** (CeI3) on cerium- ja jodidi-ionien muodostama epäorgaaninen ioniyhdiste. Yhdistettä voidaan käyttää reagenssina orgaanisen kemian synteeseissä.

Ominaisuudet, valmistus ja käyttö
---------------------------------

Huoneenlämpötilassa ceriumjodidi on keltaista kiteistä ja hygroskooppista ainetta. Yhdisteen alkeiskoppi on ortorombinen. Yhdiste liukenee veteen ja liukenee myös asetoniin.

Ceriumjodidia voidaan valmistaa ceriumin ja jodin reaktiolla tai cerium(IV)oksidin, vetyjodidin ja ammoniumjodidin reaktiolla.

2 Ce + 3 I2 → 2 CeI3
Ceriumjodidia käytetään katalyyttinä aldolireaktioissa, pelkistimenä yhdessä litiumalumiinihydridin kanssa ja organoceriumyhdisteiden valmistamiseen.

Lähteet
-------

1. 1 2 3  William M. Haynes, David R. Lide, Thomas J. Bruno: *CRC Handbook of Chemistry and Physics*, s. 4–57. 39th Edition. CRC Press, 2012. ISBN 978-1439880494. Kirja Googlen teoshaussa (viitattu 9.10.2021). (englanniksi)
2. 1 2 3  Tsuneo Imamoto: *Cerium(III) Iodide, e-EROS Encyclopedia of Reagents for Organic Synthesis*, John Wiley & Sons, New York, 2001. Teoksen verkkoversio Viitattu 9.10.2021.
**Katalaunien kenttien taistelu** (myös **Katalaunisten kenttien taistelu**) käytiin vuonna 451 roomalaisen kenraalin Aëtiuksen johtamien liittoutuneiden joukkojen ja Attilan johtamien hunnien välillä. Taistelu käytiin nykyisen Koillis-Ranskan alueella roomalaisen Catalaunumin, nykyisen Châlons-en-Champagnen kaupungin pohjoispuolella. Katalaunien kenttien taistelu oli Länsi-Rooman valtakunnan viimeinen suuri sotilasoperaatio.

Kumpikin armeija koostui useiden kansojen lähettämistä joukoista. Aëtiuksen liittoutumaan kuuluivat muun muassa visigootit, saalilaiset ja ripuaariset frankit, sarmaatit, burgundit sekä saksit. Visigoottien kuningas Teoderik I kaatui taistelussa, ja hänen poikansa Thorismund nimitettiin uudeksi kuninkaaksi taistelukentällä. Attilan liittolaisina on mainittu gepidit ja ostrogootit sekä mahdollisesti myös jotkin burgundi- ja frankkiheimot.

Katalaunien kenttien taistelun voittaja jäi epäselväksi, vaikka hunnit joutuivatkin vetäytymään takaisin asuinsijoilleen Pannoniaan. Taistelua on usein pidetty yhtenä Euroopan historian käännekohdista. Se ei kuitenkaan varsinaisesti pysäyttänyt hunnien Euroopan valloitusta. Attila pystyi jo seuraavana vuonna hyökkäämään Italiaan ja aiheuttamaan siellä paljon tuhoa. Hunnien hyökkäykset tyrehtyivät vasta Attilan kuoltua.

On väitetty, että hunnit olisi voitu kukistaa taistelussa lopullisesti ja että Thorismund olisi halunnut tehdä tämän kostaakseen isänsä kuoleman, mutta että Aëtius olisi halunnut pitää hunnit uhkana germaanikansoille, niin että nämä eivät olisi voineet uhata Länsi-Roomaa.

Lähteet
-------

1. ↑  Kings of the Ostrogoths in Pannonia Foundation for Medieval Genealogy. Viitattu 25.10.2019. (englanniksi)
2. ↑  Goldsworthy, Adrian: "XVII Hunnit", *Rooman valtakunnan tuho*, s. 353. Ajatus Kirjat, 2009. ISBN 978-951-20-7968-1.

Aiheesta muualla
----------------

* Kuvia tai muita tiedostoja aiheesta **Katalaunien kenttien taistelu** Wikimedia Commonsissa

Taistelua kuvaava miniatyyrimaalaus 1300-luvulta.
**Bernt Fredrik von Konow** (28. helmikuuta 1772 Åby – 15. huhtikuuta 1822 Espoo) oli suomalainen sotilas ja virka- ja valtiopäivämies.

Von Konowin vanhemmat olivat everstiluutnantti Johan Gustaf von Konow ja Elsa Ulrika Glansenstierna. Von Konow avioitui ensimmäisen kerran 1796 ja toisen kerran 1821 Sofia Lovisa Sneckenströmin kanssa. Hän oli kersantti laivastossa 1779 ja vänrikki Uudenmaan jalkaväkirykmentissä 1781. Laivastoon hänet komennettiin uudelleen 1788 vänrikkinä. Luutnantti Oulun rykmentissä von Konow oli 1790 ja tullimestari 1791 ja samalla Uudenmaan jalkaväkeen sijoitettu luutnantti. Uudenmaan rykmentin vänrikki hän oli 1801 ja luutnantti 1802. Hämeenlinnan rykmenttiin kesäkuussa 1802 sijoitettuna hän palveli sotilaana joulukuuhun 1804 asti. Von Konow oli kruununnimismies Espoon pitäjässä 1820. Hän oli edustaja aatelissäädyssä Porvoon valtiopäivillä 1809.

Lähteet
-------

1. 1 2  Adelsvapen-Wiki: Von Konow nr 2080. Adliga ätten von Konow nr 2080: (tab 6). (ruots.) Viitattu 27.12.2020
2. ↑  Kansallisarkisto. Digitaaliarkisto: Aatelissäädyn asiakirjat. Porvoon valtiopäivät 1809 (kokoelma). (Arkistoitu – Internet Archive) Viitattu 27.12.2020
**Kamila Lićwinko** (*o.s. Stepaniuk*, s. 22. maaliskuuta 1986 Bielsk Podlaski) on puolalainen korkeushyppääjä. 184 senttimetriä pitkä ja 65 kilogrammaa painava Lićwinko edustaa KS Podlasie Białystok -seuraa.

Lićwinko voitti vuoden 2014 sisäratojen MM-kilpailuissa Puolan Sopotissa kultaa tuloksella 200. Hän jakoi voiton yhdessä Venäjän Marija Kutšinan kanssa. Vuoden 2016 sisäratojen MM-kilpailuista Portlandista hän saavutti pronssia. Vuoden 2015 sisäratojen EM-kilpailuista Lićwinko voitti pronssia tuloksella 194. 

Lićwinko on osallistunut viisi kertaa MM-kilpailuihin. Berliinissä 2009 hän karsiutui ja Moskovassa vuonna 2013 hän sijoittui seitsemänneksi. Vuoden 2015 MM-kilpailuissa Pekingissä Lićwinko oli finaalin neljäs tuloksella 199. Lontoon MM-kilpailuissa 2017 hän saavutti pronssia tuloksella 199. Dohan MM-kilpailuissa 2019 hän sijoittui viidenneksi tuloksella 198. Rio de Janeiron olympialaisissa 2016 hän oli yhdeksäs ja vuonna 2021 järjestetyissä Tokion olympialaisissa yhdestoista. Hän osallistui EM-kilpailuihin vuonna 2014 ollen finaalin yhdeksäs. Kesäuniversiadeissa 2013 Lićwinko voitti kultaa tuloksella 200.

Lićwinkon valmentajana toimii Michał Lićwinko.

Ennätykset
----------

**Ulkoradoilla**

* 199 cm (Opole 2013, Peking 2015, Szczecin 2016, Lontoo 2017)

**Sisäradoilla**

* 202 cm (Toruń 2015)

Lähteet
-------

1. ↑
2. 1 2 3  Kamila Lićwinko Kansainvälinen yleisurheiluliitto.  (englanniksi)
3. ↑  Kamila Lićwinko Tilastopaja (vaatii kirjautumisen, maksullinen palvelu).  (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Puola

 |
|  |
| Henkilöt | 
* World Athletics
* Tilastopaja 🔒

 |

 |
**Bernina Express** on sveitsiläinen junareitti, joka kulkee Alpeilla Churista, Davosista ja St. Moritzista Italian Tiranoon. Reitin toteuttaa Graubündenin kantonin rautatieyhtiö Rhätische Bahn (RhB). Suuri osa reitistä on Unescon maailmanperintökohdetta, joka koostuu RhB:n Albulan ja Berninan rautateistä.

Bernina Expressin pisin reitti (Chur-Tirano) on 145 kilometriä pitkä. "Pikajuna" kulkee reitin 4 tunnissa. Reitti on kapearaiteinen (1 000 mm). Reitin korkein kohta on Ospizio Berninassa (2 253 metriä). Reitillä on 55 tunnelia, joista pisin on Albula-tunneli.

Bernina Expressin reitti on ollut käytössä vuodesta 1910. Reittiä ajetaan ympäri vuoden.

Lähteet
-------

1. ↑  RhB Unescon sivuilla
2. ↑  Sveitsin julkisen liikenteen aikataulut, nrot 940 ja 950

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Bernina Express**.
* Bernina Express Rhätischen Bahnin kotisivuilla (Arkistoitu – Internet Archive)

* Berninan Expressin 1. luokan panoraamavaunu Tiranon asemalla Berninan Expressin 1. luokan panoraamavaunu Tiranon asemalla
* Bernina Express Lago Biancon rantaradalla Bernina-solassa Bernina Express Lago Biancon rantaradalla Bernina-solassa
* Bernina Express Brusion kierukkasillalla Bernina Express Brusion kierukkasillalla
* Bernina Expressin edeltäjä vuodelta 1928 Bernina Expressin edeltäjä vuodelta 1928
**Andrea Donna de Matteo** (s. 19. tammikuuta 1972 New York) on yhdysvaltalainen näyttelijä. Hänet tunnetaan parhaiten rooleistaan televisiosarjoissa *Sopranos*, *Joey*, *Täydelliset naiset* ja *Sons of Anarchy*.

Elämäkerta
----------

### Tausta

De Matteo syntyi italialais-amerikkalaiseen perheeseen Queensissa, New Yorkissa. Hänet kasvatettiin katolilaiseksi. De Matteo on opiskellut New Yorkin yliopistossa. Hänen haaveenaan oli näyttelijän uran sijaan ura ohjaajana. 

### Ura näyttelijänä

De Matteo aloitti uransa vuonna 1996. Ensimmäisen kolmen vuoden aikana hän teki vain kaksi roolia. Vuonna 1999 de Matteo sai Adriana La Cervan roolin sarjasta *Sopranos*, jossa hän esiintyi vuoteen 2006 saakka. Sarjan myötä de Matteo nousi kuuluisuuteen. Vuodet 2004–2006 de Matteo näytteli televisiosarjassa *Joey*, jossa hän esitti päähenkilön sisarta, Gina Tribbiania. Vuonna 2009 hän liittyi mukaan *Täydellisiin naisiin*, jossa hän esittää Angie Bolenia, joka muuttaa naapurustoon suuren salaisuuden kera.

Televisiorooliensa lisäksi de Matteo on esiintynyt muun muassa elokuvissa *Salasana: Swordfish* ja *Hyökkäys poliisiasemalle 13*, sekä *Walker Payne*.

De Matteo voitti vuonna 2004 Emmy-palkinnon parhaasta naissivuosasta eräässä draamasarjassa. Samana vuonna hän oli myös ehdolla Golden Globe -palkinnon saajaksi samasta roolisuorituksestaan.

### Yksityiselämä

De Matteo on kihloissa muusikko Shooter Jenningsin, muusikko Waylon Jenningsin pojan kanssa. Heillä on kaksi lasta (s. 2007 ja 2011).

Lähteet
-------

1. ↑  Drea de Matteo Engaged! E!Online, 13.6.2009
2. ↑  Gina Serpe: Drea de Matteo's Stately Birth, E!News, 29. marraskuuta 2007

Aiheesta muualla
----------------

* Drea de Matteo Internet Movie Databasessa. (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Saksa
* Israel
* Yhdysvallat

 |
|  |
| Muut | 
* IdRef

 |

 |
**Arena** on Duran Duranin alun perin vuonna 1984 julkaistu live-albumi. Se julkaistiin kahdella bonuskappaleella lisättynä uudelleen CD-muodossa vuonna 2004. Albumi nousi brittilistalla sijalle kuusi (24. marraskuuta 1984) ja Yhdysvalloissa sijalle neljä (1. joulukuuta 1984). 

Albumin kappaleet on äänitetty Duran Duranin menestyksekkäällä maailmankiertueella "Sing Blue Silver" (1983/1984). Levyn mukaan kappaleet ovat "äänitetty ympäri maailman 1984". Alkuperäislevyltä julkaistiin lokakuussa 1984 singlenä uusi kappale "The Wild Boys". Tammikuussa 1985 julkaistiin single "Save A Prayer (Live from the Arena)".

Julkaisun aikaan kriitikot olivat epäluuloisia levyn suhteen: miksaus oli liian siloinen live-albumille, yleisöä ei juuri kuulu levyllä. Uniikit sovitukset ja välispiikit kuten "Is anybody hungry?" kuitenkin osoittavat kyseessä olevan live-levyn.

Kappalelistaus
--------------

### Alkuperäispainos (1984)

#### A-puoli

1. "Is There Something I Should Know?" (4:34)
2. "Hungry Like The Wolf" (4:01)
3. "New Religion" (5:37)
4. "Save A Prayer" (6:12)
5. "The Wild Boys" (4:18)

#### B-puoli

1. "The Chauffeur" (5:05)
2. "The Seventh Stranger" (5:23)
3. "The Union Of The Snake" (4:09)
4. "Planet Earth" (4:31)
5. "Careless Memories" (4:07)

### Uudelleenjulkaisu (2004)

1. "Is There Something I Should Know?" (4:34)
2. "Hungry Like The Wolf" (4:01)
3. "New Religion" (5:37)
4. "Save A Prayer" (6:12)
5. "The Wild Boys" (4:18)
6. "The Seventh Stranger" (5:05)
7. "The Chauffeur" (5:23)
8. "The Union Of The Snake" (4:09)
9. "Planet Earth" (4:31)
10. "Careless Memories" (4:07)
11. "Girls On Film" (5:59)
12. "Rio" (5:55)
**Soinlahti** on kylä Iisalmen kaupungissa Pohjois-Savossa noin kahdeksan kilometriä keskustan pohjoispuolella. Kylä sijaitsee valtatien 5 sekä Iisalmi–Kontiomäki-rautatien varrella, Iso-Ii-järven itärannalla. 

Soinlahti on yksi Iisalmen Pohjoiskylistä, muut kylät ovat Lapinniemi ja Ryhälänmäki. Pohjoiskylien alueella asuu noin 800 asukasta. Vuoden 2018 lopussa Soinlahdessa asui Tilastokeskuksen taajama-aluerajauksen mukaan yhteensä 281 henkilöä.

Soinlahdessa toimii Soinlahden koulu (alakoulu). Kylässä sijaitsee myös Lunawoodin lämpöpuutehdas ja Anaika woodin saha. Aiemmin Soinlahdessa oli lisäksi tiilitehdas, jonka omisti Soinlahti Oy vuosina 1950–1975 ja myöhemmin Kymi Kymmene Oy 1976–1980. Vuonna 1980 Soinlahden tiilitehdas myytiin Perusyhtymälle. Tiilitehdas lakkautettiin 1990-luvulla. Nykyään entisissä tiilitehtaan rakennuksissa toimii Lunawood. Kylässä on myös rautatieliikennepaikka, jolla ei kuitenkaan ole matkustajaliikennettä.

Lähteet
-------

1. ↑  Taajamat väkiluvun ja väestöntiheyden mukaan 31.12.2018 (valitaan väkiluku 31.12. (2018) ja taajamaksi Soinlahti) *Tilastokeskuksen PxWeb-tietokannat*. Tilastokeskus.  Arkistoitu 19.10.2021. Viitattu 31.7.2020.
2. ↑  Perusopetus Iisalmen kaupunki, iisalmi.fi. Viitattu 31.7.2020.
3. ↑  Soinlahden kouluArkistoitu kopio Iisalmen kaupunki via peda.net.  Arkistoitu 17.7.2020. Viitattu 31.7.2020.

Aiheesta muualla
----------------

* Ylä-Savon karttapalvelu: Soinlahti[vanhentunut linkki]
**Fenerbahçe** on turkkilainen koripalloseura ja osa Fenerbahçe SK -suurseuraa.

Seura on voittanut historiansa aikana kuusi Turkin liiga-mestaruutta, minkä lisäksi se voitti kolme Turkin-mestaruutta vuosina 1957, 1959 sekä 1965. Paras kansainvälinen saavutus seuralla on Euroliigan mestaruus 2017 kun se kaatoi finaalissa kreikkalaisen Olympiakoksen lukemin 80-64.

Historia
--------

Fenerbahçe SK perustettiin vuonna 1907 ja pian myös koripallo kuului seuran lajiohjelmistoon. Se voitti kolme Turkin-mestaruutta ennen kuin Turkin koripalloliiga perustettiin vuonna 1966. Fenerbahçe palasi Turkin-mestariksi vasta vuonna 1991, kun se voitti loppuottelussa Tofaşin. Seura eteni loppuotteluihin myös vuosina 1992, 1993 sekä 1995.

Fenerbahçe ei saavuttanut merkittävää menestystä ennen vuotta 2006, jolloin se yhdistyi Ülkersporin kanssa ja tunnettiin nimellä Fenerbahçe Ülker. Vaihdoksen myötä seura voitti Turkin-mestaruuden kahdesti vuosina 2007–2008 sekä eteni Euroliigan pudotuspeleihin kaudella 2007–2008. Vuosina 2010 sekä 2011 Fenerbahçe voitti sekä maansa cup- että liigamestaruuden. Serbivalmentaja Željko Obradović johdatti seuran Turkin-mestariksi vuonna 2014 välivuosien jälkeen.

Lähteet
-------

1. ↑  Aleksandar Djordjevic Fenerbahce Beko's new head coach  31.7.2021. Anadolu Agency. Viitattu 26.11.2021. (englanniksi)
2. ↑  History Eurobasket.com. Viitattu 15.4.2016. (englanniksi)
3. 1 2  Club info Euroleague. Viitattu 15.4.2016. (englanniksi)

Aiheesta muualla
----------------

* Virallinen kotisivu (englanniksi) (turkiksi)
* Euroliigan joukkueprofiili (englanniksi)
* Tilastot (englanniksi)

Euroliiga 2022–2023
**Lohkovaihe**  

Alba Berlin | Anadolu Efes | Barcelona | Bayern München | Cazoo Baskonia | Virtus Bologna | Crvena zvezda | Olimpia Milano | Fenerbahçe Beko | AS Monaco Basket | ASVEL Lyon-Villeurbanne | KK Partizan | Maccabi Tel Aviv | Olympiakos | Panathinaikos | Real Madrid | Valencia BC | Žalgiris
**Emanuel Elola** (12. heinäkuuta 1925 Perniö – 17. heinäkuuta 2007 Helsinki) oli suomalainen fagotisti. Hän toimi Turun kaupunginorkesterin (1945–1950) sekä Radion sinfoniaorkesterin (1950–1982) fagotin äänenjohtajana ja opetti vuosina 1964–1988 Sibelius-Akatemiassa.

Elola aloitti soittouransa Turun laivastosoittokunnassa. Hän opiskeli 1950-luvulla Wienin musiikkiyliopistossa Karl Öhlbergerin johdolla. Monet Elolan oppilaista lähtivät lisäoppiin Wieniin, jolloin Öhlberger sai muitakin suomalaisopiskelijoita. Elolan oppilaiden joukossa oli Juhani Tapaninen.

Elola nimitettiin Suomen oboe- ja fagottiseuran kunniajäseneksi. Heikki Aarrevaara julkaisi häntä käsittelevän kirjan *Fagotisti on aina herrasmies – Emanuel Elola suomalaisen fagotinsoiton uranuurtajana*.

Lähteet
-------

1. 1 2  Helsingin Sanomat: Kuolleet: Fagottitaiteilija Emanuel Elola
2. 1 2 3  Suomen oboe- ja fagottiseura: Kunniajäsenet


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
*Tämä artikkeli käsittelee Aku Ankka -sarjakuvien sudenpentuja. Sudenpentuja ovat myös suomalaiset 7–10 -vuotiaat partiolaiset.*
**Sudenpennut** (engl. *The Junior Woodchucks*) on Aku Ankka -sarjakuvissa seikkaileva ankkalinnalainen partioryhmä, johon Akun Ankan holhokit, Tupu, Hupu ja Lupu, kuuluvat. Sudenpentujen oppaana toimii kaiken mahdollisen tiedon sisältävä *Sudenpentujen käsikirja*. Sudenpentujen käsikirjaa ei kuitenkaan järjestön periaatteiden mukaan saa käyttää oman edun tavoitteluun, kuten kadonneiden aarteiden etsimiseen. Käsikirjaa ei myöskään myydä sudenpentuihin kuulumattomille. 

Don Rosan mukaan ensimmäinen sudenpentu oli Pietari Peloton. Sudenpentujen partiojärjestön perusti Tupun, Hupun ja Lupun iso-iso-isoisä Kornelius Ankanpää, Ankkalinnan perustajan Julle Ankanpään poika ja Mummo Ankan isä. Don Rosan tarinan *Kadonneen kirjaston vartijat* mukaan Sudenpentujen todellinen perustaja oli Kleopatra.

Sudenpennuille on tyypillistä jakaa runsaasti arvomerkkejä ansiokkaasta ja epäitsekkäästä toiminnasta. Sudenpentujen ohjaajilla on erityisiä kunnianimiä, jotka ovat lyhenteitä pidemmistä henkilön ominaisuuksien kuvauksista. Esimerkiksi *Aku Ankka* -lehden numerossa 44 vuodelta 2003 on Sudenpentumuseon avaajan arvonimeksi ilmoitettu H.U.P.S.A.K.K.O (Höyli, Uuttera, Pistämätön Seuramies, Armoton Kättelijä ja Kerkeä Ovimikko).

Katso myös
----------

* Sudenpentujen käsikirja
**Raesärkät** on retkeilykohde Nurmeksessa Pohjois-Karjalassa. Se sijaitsee 25 kilometriä Nurmeksesta länteen Kuopiontien länsipuolella. Pinta-ala on 7 neliökilometriä, joka muodostuu 5,9 neliökilometrin suuruisesta suojelumetsästä ja 1,2 neliökilometrin suuruisesta virkistysmetsästä. Aikaisemmin alue oli luonnonhoitometsänä. Alue kuuluu Natura 2000 -alueeseen. Aluetta hoitaa Metsähallitus. Alueella on erikoinen harjumuodostuma, pienvesiä ja suoalueita. Siellä on myös merkittäviä vanhoja metsiä. Alueen halki kulkeva retkeilyreitti noudattelee vanhaa kärrytietä. Alue on saanut nimensä harjujakson mukaan.

Raesärkkien harju- ja pienvesialue
----------------------------------

Raesärkkien maisemalle luovat leimansa pienvesien ympäröimä kapea harjujakso. Harju työntyy pitkänä niemenä Iso-Raejärveen. Harjujen lisäksi maisemaan kuuluvat kuivat kankaat, avosuot, kirkkaat järvet, lammet, purot ja vanhat mäntymetsät, jotka ovat jopa 170 vuotta vanhoja. Alueen luonnontilainen pienvesiketju on maakunnallisesti arvokas. Alueella on soita enemmän kuin metsää. Metsät ovat iältään vaihtelevia, kuivilla kankailla kasvavia karuja männiköitä. Harjujakso muodostaa alueen etelä- ja keskiosan ytimen. Ympäristöään 40 - 45 m korkeammalle nousevalta selänteeltä on paikoin laajat näkymät. Harjun rinteillä on suppia. Pohjoisosassa on luonnonsuojelullisesti merkittäviä vanhoja metsiä. Raesärkkiä ympäröivillä soilla pesii lokkeja sekä muita suolintuja, kuten metsähanhi, kurki, kapustarinta, liro ja valkoviklo.

Rummakonkangas
--------------

Rummakonkankaan edustavassa luonnonmetsässä kasvaa reheviä kuusi- ja mäntysekametsiä, joilla on ikää osin yli 100 vuotta. Se onkin verrattain vanhaa lähiseudun metsiin nähden. Lahopuita on runsaasti ja Rummakonkankaalta on löytynyt valtakunnallisesti uhanalaisia kääpiä. Liito-orava elää alueella. Rummakonkangas on myös linnustollisesti hyvin merkittävää seutua. Pesiviin lintulajeihin kuuluu useita vanhan metsän ja kololintulajeja, kuten pikkusieppo ja pohjantikka.

Lähteet
-------

* Luontoon.fi - Raesärkät. Viitattu 13.5.2015.
* Härkönen T. Laitinen J. Räntilä K. *Luontomatkailijan Suomi*. Otava. 1993. s. 250-251. ISBN 951-1-11522-7
**Oscar John Larson** (synt. **Väänänen**; 20. toukokuuta 1871 Kuusamo, Suomi – 1. elokuuta 1957 Duluth, Minnesota, Yhdysvallat) oli ruotsinkielinen amerikansuomalainen lakimies ja republikaaneja edustanut poliitikko, joka oli Yhdysvaltain edustajainhuoneen jäsen Minnesotasta vuosina 1921–1925. Larson on ainoa syntyperäinen suomalainen, joka on valittu Yhdysvaltain kongressiin.

Larson muutti vanhempiensa mukana vuonna 1876 Suomesta Yhdysvaltoihin ja asettui Michiganin Calumetiin, jossa hänen isänsä työskenteli kaivoksessa. Perheen sukunimi vaihtui samalla Väänäsestä Larsoniksi. Larson valmistui vuonna 1891 maisteriksi Valparaison yliopistosta Indianassa ja vuonna 1894 lakimieheksi Michiganin yliopistosta. Hän oli luultavasti ensimmäinen suomalainen, joka suoritti lakimiehen tutkinnon yhdysvaltalaisessa yliopistossa. Larson työskenteli muutamia vuosia Houghtonin piirikunnan syyttäjänä Pohjois-Michiganissa sekä vuosina 1906–1950 asianajajana Minnesotan Duluthissa. Republikaanipuolueessa hän oli aktiivinen vuodesta 1900 alkaen ja istui myöhemmin kaksi kautta edustajainhuoneessa.

Oikeistolainen Larson korosti amerikansuomalaisten uskollisuutta Yhdysvaltain poliittiselle järjestelmälle ja amerikkalaiselle yhteiskunnalle ja oli vihamielisissä suhteissa amerikansuomalaiseen työväenliikkeeseen. Hän perusti vuonna 1917 amerikansuomalaisille suunnatun Lincoln Loyalty League -järjestön. Hän johti vuonna 1938 Delawaren suomalaissiirtokunnan 300-vuotisjuhlien järjestelytoimikuntaa. Larson järjesti Yhdysvalloissa Suomeen kohdistuneita hyväntekeväisyyskampanjoita ja oli toisen maailmansodan aikana Help Finland -organisaation puheenjohtaja. Hän oli Suomen kunniakonsuli vuosina 1940–1941.

Lähteet
-------

1. ↑  Otavan Iso Fokus, osa 4 vuodelta 1973, s. 2204
2. ↑  Otavan Suuri Ensyklopedia, s. 8773
3. ↑  LARSON, Oscar John, (1871–1957) *Biographical Directory of the United States Congress*. Viitattu 1.2.2016. (englanniksi)
4. 1 2 3  Auvo Kostiainen: / Larson, Oscar (1871–1957) *Kansallisbiografia-verkkojulkaisu (maksullinen)*.  6.9.2001. Helsinki:  Suomalaisen Kirjallisuuden Seura.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* US Congress
* Kansallisbiografia
* Biografiasampo

 |

 |